钦定古今图书集成/明伦汇编/氏族典/第378卷 > 孔承恭
## 钦定古今图书集成/明伦汇编/氏族典/第378卷 > 孔承恭

按《宋史孔承恭传》：“承恭字光祖，京兆万年人。唐昭宗
东迁，举族随之，遂占籍河南。五世祖戡，戡孙迥，莱州
刺史。迥子昌庶，虞部郎中。昌庶子庄，仕晋为右谏议
大夫。由戡至庄，皆登进士第。承恭，庄之子也。以门荫
授秘书省正字，历温、安丰二县主簿，入为大理寺丞。
太宗即位，迁大理正，擢库部员外郎，判大理寺少卿”
事，迁屯田、兵部二郎中，同考校京朝官课第。端拱三
年，为太常少卿，以疾致仕。子坋，同学究出身，为登封
县尉。